Úradný vestník L 080 , 31/03/2000 S. 0007 - 0008



Nariadenie Rady (ES) č. 657/2000 z 27. marca 2000 o užšom dialógu s rybárskym sektorom a so skupinami dotknutými spoločnou politikou rybného hospodárstva RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 37, so zreteľom na návrh Komisie, so zreteľom na stanovisko Európskeho parlamentu, keďže: (1) Za účelom posilnenia úlohy zástupcov priemyslu produktov rybolovu a akvakultúry spolu s ostatnými zainteresovanými skupinami pri tvorbe, navrhovaní a realizácii spoločnej politiky rybného hospodárstva (SPRH) je potrebné nadviazať užší dialóg s týmito skupinami a sprehľadniť celý rozhodovací proces, predovšetkým v prípravných etapách. (2) Vzhľadom na úlohy Poradného výboru pre rybolov a akvakultúru (PVRA) obnovené a doplnené rozhodnutím Komisie č. 1999/478/ES [1] mohlo by byť dosahovanie týchto cieľov užšieho dialógu a prehľadnosti ľahšie vďaka zavedeniu nových opatrení na zlepšenie organizácie zasadnutí PVRA na jednej strane a vďaka informovaniu zainteresovaných skupín o riešených otázkach a dosiahnutých výsledkoch na strane druhej. (3) Preto treba európskym obchodným organizáciám poskytnúť pomoc pri príprave zasadnutí PVRA s cieľom stimulovania komplexného štúdia problematiky súvisiacej s SPRH a vplyvu jej opatrení, podpory iniciatív tohto odvetvia a v prípade možnosti aj úsilia o jednotné názory na návrhy Komisie. (4) Aby sa zlepšili podmienky, za ktorých sa prijímajú rozhodnutia, zástupcovia tohto odvetvia musia byť už v prvých etapách informovaní o plánovaných iniciatívach a ciele a podrobnosti rozličných opatrení SPRH musia byť vysvetlené všetkým zainteresovaným skupinám, PRIJALA TOTO NARIADENIE: Článok 1 V rámci podmienok stanovených v prílohe Komisia uhradí náklady: - na zasadnutia organizované európskymi obchodnými organizáciami, ktoré sa zaoberajú prípravou zasadnutí Poradného výboru pre rybolov a akvakultúru, - na vysvetľovanie cieľov spoločnej politiky rybného hospodárstva, opatrení súvisiacich s touto politikou a predovšetkým návrhov Komisie a náklady na šírenie dôležitých informácií v tejto oblasti zástupcom rybárskeho priemyslu a zainteresovaných skupín a na udržiavanie pravidelného kontaktu s organizáciami a so zainteresovanými skupinami. Môže sa zabezpečiť aj financovanie zasadnutí expertov organizovaných Komisiou na podporu činností uvedených v druhej zarážke prvého pododseku. Článok 2 Komisia môže uskutočniť všetky overenia a kontroly, ktoré bude považovať za potrebné, na zabezpečenie súladu s podmienkami a realizácie úloh pridelených týmto nariadením Európskym obchodným organizáciám, ktoré budú pomáhať zástupcom vymenovaným Komisiou na tento účel. Článok 3 Toto nariadenie nadobudne účinnosť od siedmeho dňa po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. marca 2000 Za Radu predseda F. Gomes [1] Ú. v. ES L 187, 20.7.1999, s. 70. -------------------------------------------------- PRÍLOHA Náklady vzniknuté Európskym obchodným organizáciám pri organizovaní prípravných porád pre zasadnutia Poradného výboru pre rybolov a akvakultúru (PVRA) Oprávnené sú cestovné náklady a náklady na ubytovanie pre členov európskych obchodných organizácií, ktorí musia cestovať, aby mohli pripraviť zasadnutia PVRA. Náklady súvisiace s poradami európskych obchodných organizácií netýkajúcimi sa zasadnutí PVRA a náklady iné ako tie, ktoré sú uvedené v prvom pododseku nebudú oprávnené. Každý rok sa v rámci dostupných finančných prostriedkov a úmerne nárokom v plenárnom výbore PVRA každej obchodnej organizácii, ktorá je členom plenárnej schôdze PVRA, pridelia práva na čerpanie prostriedkov podľa finančnej dohody s Komisiou. Tieto práva na čerpanie prostriedkov a priemerné náklady na cestu člena obchodnej organizácie (približne 750 EUR v roku 1998) budú určovať počet ciest, za ktoré môže byť každá organizácia zodpovedná na účely prípravy zasadnutí, pričom sa odpočíta 20 % z hodnoty práv na čerpanie prostriedkov, ktoré si každá organizácia ponechá ako paušál na pokrytie svojich organizačných a administratívnych nákladov úzko súvisiacich s organizáciou prípravných porád. Komunikácia so všetkými zainteresovanými skupinami Z iniciatívy Komisie sem bude patriť: - tvorba a šírenie dokumentačných materiálov prispôsobených špeciálnym potrebám zainteresovaných skupín (písomné, audiovizuálne a elektronické materiály) vychádzajúc predovšetkým z prieskumov uskutočnených medzi týmito skupinami; - poskytovanie veľmi širokého prístupu k údajom a k vysvetľujúcim materiálom týkajúcim sa predovšetkým návrhov Komisie, a to prostredníctvom vybudovania internetovej webovej stránky, a vydávanie pravidelnej publikácie, ako aj organizovanie informačných a vzdelávacích seminárov pre autorov stanovísk. Opatrenia uvedené v prvej a druhej zarážke budú realizovať externí dodávatelia vybraní na základe výberových konaní. --------------------------------------------------